Ego Henricus, Dei gratia Eduensis episcopus, tam futuris quam presentibus presenti scripto notificandum censeo quod Milo de Aisei ecclesie Castellionensi donavit quidquid habebat in terra que dicitur Arcees, medietatem scilicet sub annuo censu quinque solidorum. Laudavit hoc donum Willelmus de Duismo a quo ipsam terram tenebat, et ejus filia nomine Alix. Laudavit et hoc uxor predicti Milonis, nomine Helvix, atque ejus filia nomine Gila. Reddetur autem iste censure annuatim Castellioni octo diebus ante festum sancti Remigii vel infra octabas ejusdem, si vero inter hos dies quindecim datum non fuerit, ex ejus duorum solidorum erit. Ad laudationem uxoris Milonis et filie ejus hi testes fuerunt: Achardus, canonicus; Bartholomeus Cochille; Petrus de Avalon. Ad laudationem vero filie prefati Willermi fuerunt hi: Aymo de Cumine, Viardus de Aisei, Johannes canonicus Ungiaci. Hoc totum in presentia nostra a predictis personis cognitum est, unde rogatu utrorumque scripto commisimus, et sigillo nostro signavimus his testibus Willelmus et Hugo de Fonteteta, Acardus canonicus, Jobertus de Granceio, Vido de Venerre. Acta sunt hec anno ab incarnatione Domini M°C°LXVI°.